Source: https://onblexzovp.dashofer.sk/onb/33/34-2002-z-z-zakon-o-nadaciach-a-o-zmene-obcianskeho-zakonnika-v-zneni-neskorsich-predpisov-v-zneni-ucinnom-k-1-10-2020-uniqueidOhwOuzC33qd2W4_6TwF4qJbGzHFqhOE7kbyNSWvj8oWVdaLTRYHmJQ/
Timestamp: 2020-07-12 16:35:54+00:00
Document Index: 15363580

Matched Legal Cases: ['§ 28', '§ 29', '§ 34', '§ 11', '§ 18', '§ 8', '§ 30', '§6', '§ 19']

34/2002 Z.z., Zákon o nadáciách a o zmene Občianskeho zákonníka v znení neskorších predpisov, v znení účinnom k 1.10.2020 | Komentár k zákonu o odmeňovaní zamestnancov pri práci vo verejnom záujme
34/2002 Z.z., Zákon o nadáciách a o zmene Občianskeho zákonníka v znení neskorších predpisov, v znení účinnom k 1.10.2020
o nadáciách a o zmene Občianskeho zákonníka v znení neskorších predpisov
mení a dopĺňa § 28 a § 29
mení 4 novelizačné body
mení a dopĺňa § 34, ô 42a a poznámku pod čiarou
dopĺňa § 11 a § 18
mení § 8 a poznámku pod čiarou
mení § 30 a poznámku pod čiarou
mení a dopĺňa §6, § 19 a poznámku pod čiarou
Tento zákon upravuje postavenie a právne pomery nadácií a vytváranie nadačných fondov.
(1) Nadácia je účelové združenie majetku, ktorý slúži na podporu verejnoprospešného účelu.
(2) Nadácia je právnická osoba, ktorá sa zapisuje do registra mimovládnych neziskových organizácií1) (ďalej len „register”).
(3) Verejnoprospešným účelom sa na účely tohto zákona rozumie najmä rozvoj a ochrana duchovných a kultúrnych hodnôt, realizácia a ochrana ľudských práv alebo iných humanitných cieľov, ochrana a tvorba životného prostredia, zachovanie prírodných hodnôt, ochrana zdravia, ochrana práv detí a mládeže, rozvoj vedy, vzdelania, telovýchovy a plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou.
(4) Názvom nadácie je názov, pod ktorým je nadácia zapísaná v registri. Názov nadácie musí obsahovať označenie „nadácia”. Iné fyzické osoby alebo právnické osoby nemôžu toto označenie vo svojom názve alebo v obchodnom mene používať. Názov nadácie sa musí odlišovať od názvu inej, už registrovanej nadácie a nesmie byť zameniteľný s názvom inej, už registrovanej nadácie.
(5) Ak má názov nadácie obsahovať priezvisko fyzickej osoby odlišnej od zakladateľa, návrh na registráciu nadácie do registra musí obsahovať aj súhlas tejto fyzickej osoby; ak táto fyzická osoba nežije, súhlas jej dedičov, ak sú známi.
(6) Nadačnou činnosťou sa na účely tohto zákona rozumie
a) poskytovanie peňažných a nepeňažných prostriedkov z majetku nadácie tretím osobám,
b) správa majetku nadácie vrátane nadačných fondov.
(7) Nadácia môže vykonávať aj inú činnosť v súlade s verejnoprospešným účelom nadácie a s realizáciou nadačnej činnosti, ak tento zákon neustanovuje inak.
(1) Majetok nadácie tvorí nadačné imanie, nadačný fond a ostatný majetok nadácie.
(2) Nadačné imanie je majetok nadácie zapísaný do registra. Pri založení nadácie je tvorené majetkovými vkladmi jednotlivých zakladateľov. Hodnota majetkového vkladu každého zakladateľa je najmenej 663 eur. Základná hodnota nadačného imania musí byť najmenej 6638 eur, pričom túto základnú hodnotu môžu tvoriť len peňažné prostriedky a nehnuteľnosti. Hodnotu prevyšujúcu 6638 eur môžu tvoriť aj hnuteľné veci, cenné papiere, ako aj iné majetkové práva a hodnoty oceniteľné peniazmi. Hodnotu nadačného imania nemožno znížiť.
(3) Nadačný fond tvoria peňažné prostriedky, ktoré nie sú súčasťou nadačného imania alebo ostatného majetku nadácie.
(4) Ostatný majetok nadácie, ktorý nie je súčasťou nadačného imania alebo nadačného fondu, tvoria peňažné prostriedky, cenné papiere, ako aj iné majetkové práva a iné majetkové hodnoty oceniteľné peniazmi.
ZALOŽENIE A VZNIK NADÁCIE
A VYTVORENIE NADAČNÉHO FONDU
(1) Nadáciu môže založiť fyzická osoba alebo právnická osoba (ďalej len „zakladateľ”).
(2) Nadácia sa zakladá…